ཟླ་༥པའི་ཚེས་༡༦ཉིན་རྒྱལ་སྤྱིའི་བརྒྱུད་ལམ་ཁག་ཏུ་གནས་ཚུལ་སྤེལ་གསལ།ཟླ་༥པའི་ཚེས་༡༤ཉིན་ནི་ཇིའུ་ཆོས་ལུགས་ཀྱི་རྒྱལ་ཁབ་ཨེ་ཛེ་རིལ་འགོ་འཛུགས་བྱས་ནས་ལོ་༧༠འཁོར་བའི་ཉིན་མོ་དང་།པཱེ་ལི་སེ་ཐན་མི་མང་གིས་ཨི་ཛེ་རིལ་རྒྱལ་ཁབ་འགོ་འཛུགས་བྱས་པར་བརྟེན་ནས།རང་ཡུལ་ནས་མི་མང་འབུམ་བདུན་བྲོས་བྱོལ་ལམ་ཕྱིར་འབུད་བཏང་བའི་ཉིན་མོར་སྲུང་བརྩི་བྱེད་ཀྱི་ཡོད་ཁར།དེའི་ཐོག་ཉིན་དེར་ཨ་རིའི་གཞུང་ཚབ་ཁང་དེ་ཨི་ཛེ་རིལ་གྱི་དབང་འོག་ཏུ་ཡོད་པའི་གནས་ཆེན་ཇུ་རུ་སི་ལམ་ལ་གནས་སྤོས་བྱས་ཏེ་སྒོ་འབྱེད་བྱས་པས།པེ་ལི་སེ་ཐན་མི་མང་སྟོང་ཕྲག་མང་པོས་རང་སྐྱོང་གི་གྷ་ཛ་མངའ་ཁུལ་དང་ཨི་ཛེ་རིལ་གྱི་ས་མཚམས་སུ་ངོ་རྒོལ་བྱས་སྐབས།ཨི་ཛེ་རིལ་དམག་མིས་ངོ་རྒོལ་བའི་ཁྲོད་དུ་མེ་མདའ་གང་བྱུང་བརྒྱབ་ནས།ད་ལྟའི་ཆར་ཚེ་སྲོག་ཤོར་མཁན་མི་གྲངས་༥༨དང་རྨས་སྐྱོན་འཕོག་མཁན་༢༧༠༠ལས་མང་བ་བྱུང་ཡོད་པ་རེད་འདུག